টাকোমার গন্ধ
টাকোমার গন্ধ (অ্যারোমা অব টাকোমা বা টাকোমা অ্যারোমা নামেও পরিচিত) ওয়াশিংটনের টাকোমার সাথে সম্পৃক্ত একটি অপ্রীতিকর গন্ধ। টাকোমা ওয়াশিংটন অঙ্গরাজ্যের পশ্চিম অংশে, পিয়ার্স কাউন্টিতে অবস্থিত। গন্ধটিকে পচা ডিমের গন্ধের মতো বলে বর্ণনা করা হয়েছে। গন্ধটি পুরো শহর জুড়ে লক্ষণীয় নয়, তবে এটি টাকোমা টাইডফ্ল্যাটগুলোতে ঘনীভূত এবং আন্তঃরাজ্য ৫ সড়ক দিয়ে শহরের সেই অংশে ভ্রমণকারী মোটরচালকরা প্রায়ই গন্ধটি পান।